REPUBLIKA HRVATSKA

BRODSKO-POSAVSKA ŽUPANIJA

**OPĆINA NOVA KAPELA**

**NAČELNIK OPĆINE**

KLASA:230-01/23-01/02

URBROJ: 2178-20-01-23-1

U Novoj Kapeli, 17. ožujka 2023. godine

Temeljem članka 14. Pravilnika o financiranju aktivnosti, projekata i/ili programa od interesa za opće dobro koje provode udruge sredstvima proračuna Općine Nova Kapela (Službene novine Općine Nova Kapela br. 37/18 i 13/22) Načelnik Općine Nova Kapela raspisuje:

**Javni natječaj**

**za financiranje programa/projekata udruga u 2023. godini**

1. Općina Nova Kapela (u daljnjem tekstu: Općina) poziva sve udruge registrirane na području Općine i udruge registrirane izvan područja Općine koje svoje aktivnosti obavljaju na području Općine i svojim djelovanjem doprinose njezinom ugledu i prepoznatljivosti, koje su statutima programski usmjerene na rad u području sporta, kulture, tehničke kulture, djelatnosti udruga vezane uz promicanje i razvoj gospodarstva i ostala područja (briga za djecu i mlade, zaštita okoliša i prirode, skrb za starije i nemoćne, promicanje i razvoj volonterstva, socijalne usluge i humanitarna djelatnost, održivi razvoj, razvoj lokalne zajednice, razvoj i promicanje znanosti i obrazovanja i dr.) da se prijave na Javni natječaj za dodjelu financijskih sredstava (u daljnjem tekstu: natječaj).

2. Udruge, sukladno ovom Natječaju, mogu prijaviti aktivnosti u sljedećim prioritetnim područjima:

- **Prioritetno područje 1** – podrška institucionalnom i organizacijskom razvoju udruga usmjerenih razvoju i promicanju sporta (nogomet, košarka, rukomet, odbojka, borilački sportovi, šah, gimnastika, streljaštvo, lov i dr.), planirana vrijednost natječaja **53.000,00** eura.

- **Prioritetno područje 2** – kultura i tehnička kultura (njegovanje povijesne baštine, pjevanje, ples, izrada raznih rukotvorina, slikarstvo, promicanje i razvoj turizma, promicanje informatičke pismenosti i kulture i dr.), djelatnosti udruga vezane uz promicanje i razvoj gospodarstva (poljoprivreda, prerada proizvoda, prehrana, ruralni razvoj, šumarstvo, poduzetništvo i dr.), ostala područja (briga za djecu i mlade, zaštita okoliša i prirode, skrb za starije i nemoćne, dobrovoljno vatrogasno društvo, promicanje i razvoj volonterstva, socijalne usluge i humanitarna djelatnost, održivi razvoj, razvoj lokalne zajednice, razvoj i promicanje znanosti i obrazovanja i dr.) planirana vrijednost natječaja **25.615,00** eura.

3. Prihvatljivi troškovi:

Prihvatljivi troškovi su troškovi koje je imao korisnik financiranja, a koji ispunjavaju sve slijedeće kriterije:

* nastali su za vrijeme razdoblja provedbe aktivnosti, projekta i/ili programa u skladu s ugovorom, osim troškova koji se odnose na završna izvješća, troškova revizije i troškova vrednovanja, a plaćeni su do datuma odobravanja završnog izvješća. Postupci javne nabave za robe, usluge ili radove mogu započeti prije početka provedbenog razdoblja, ali ugovori ne mogu biti sklopljeni prije prvog dana razdoblja provedbe ugovora,
* moraju biti navedeni u ukupnom predviđenom proračunu aktivnosti, projekta i/ili programa,
* nužni su za provođenje aktivnosti, projekta i/ili programa koji je predmetom dodjele financijskih sredstava,
* mogu biti identificirani i provjereni i koji su računovodstveno evidentirani kod korisnika financiranja prema važećim propisima o računovodstvu neprofitnih organizacija,
* trebaju biti umjereni, opravdani i usuglašeni sa zahtjevima racionalnog financijskog upravljanja, osobito u odnosu na štedljivost i učinkovitost.

Prilikom procjene aktivnosti, ocjenjivat će se potreba naznačenih troškova u odnosu na predviđene aktivnosti, kao i realnost visine navedenih troškova.

Pod prihvatljivim izravnim troškovima podrazumijevaju se troškovi koji su neposredno povezani uz provedbu pojedinih aktivnosti kao što su:

* troškovi zaposlenika angažiranih na projektima i/ili programima koji odgovaraju stvarnim izdacima za plaće te porezima i doprinosima iz plaće i drugim troškovima vezanim uz plaću, sukladno odredbama ovog Pravilnika i Uredbe,
* putni troškovi i troškovi dnevnica za zaposlenike i druge osobe koje sudjeluju u aktivnosti, projektu i/ili programu, pod uvjetom da su u skladu s pravilima o visini iznosa za takve naknade za korisnike koji se financiraju iz sredstava državnog proračuna,
* troškovi kupnje ili iznajmljivanja opreme i materijala (novih ili rabljenih) namijenjenih isključivo za aktivnost, projekt i/ili program te troškovi usluga pod uvjetom da su u skladu s tržišnim cijenama,
* troškovi potrošne robe,
* troškovi podugovaranja,
* administrativni troškovi,
* troškovi koji izravno proistječu iz zahtjeva ugovora uključujući troškove financijskih usluga (informiranje, vrednovanje konkretno povezano s projektom, revizija, umnožavanje, osiguranje itd.).

Pod neizravnim troškovima podrazumijevaju se troškovi koji nisu izravno povezani s provedbom aktivnosti, ali neizravno pridonose postizanju njihovih ciljeva pri čemu i ovi troškovi trebaju biti specificirani i obrazloženi kao što su: energija, voda, uredski materijal, sitan inventar, telefon, pošta i drugi neizravni troškovi koji nisu povezani s provedbom aktivnosti, projekta i/ili programa, u maksimalnom iznosu do 25% ukupnog odobrenog iznosa financiranja iz proračuna Općine.

4. Ukupno planirana vrijednost Natječaja je **78.615,00** eura.

4.1. Planirana vrijednost Natječaja u Prioritetnom području 1 je **53.000,00** eura.

Najmanji iznos financijskih sredstava koji se može ugovoriti s pojedinim udrugom u ovom prioritetnom području je 1.000,00 eura, a najveći 16.000,00 eura.

Isplata odobrenih financijskih sredstva izvršit će se dinamikom koju zahtjeva provedba aktivnosti, a u skladu s punjenjem Proračuna općine.

4.2. Planirana vrijednost Natječaja u Prioritetnom području 2 je **25.615,00** eura.

Najmanji iznos financijskih sredstava koji se može ugovoriti s pojedinim udrugom u ovom prioritetnom području je 200,00 eura, a najveći 3.500,00 eura.

Isplata odobrenih financijskih sredstva izvršit će se dinamikom koju zahtjeva provedba aktivnosti, a u skladu s punjenjem Proračuna općine.

5. Rok za podnošenje prijava je 30 dana od dana objave natječaja na mrežnim stranicama Općine, a istječe 15. travnja 2023. godine.

6. Prijavu na Natječaj može podnijeti udruga koja:

* upisana je u odgovarajući Registar
* registrirana je kao udruga, zaklada, ustanova ili druga pravna osoba čija temeljna svrha nije stjecanje dobiti (organizacije civilnog društva),
* svojim se statutom opredijelila za obavljanje djelatnosti i aktivnosti koje su predmet financiranja i kojima promiče uvjerenja i ciljeve koji nisu u suprotnosti s Ustavom i zakonom
* aktivnost, projekt i/ili program koji prijavljuje na natječaj ocijenjen je kao značajan (kvalitetan, inovativan i koristan) za razvoj civilnog društva,
* uredno je ispunila obveze iz svih prethodno sklopljenih ugovora o financiranju iz proračuna Općine i drugih javnih izvora,
* nema dugovanja s osnove plaćanja doprinosa za mirovinsko i zdravstveno osiguranje i plaćanje poreza te drugih davanja prema državnom proračunu i proračunu Općine,
* protiv korisnika, odnosno osobe ovlaštene za zastupanje i voditelja aktivnosti, projekta i/ili programa ne vodi se kazneni postupak i nije pravomoćno osuđen za prekršaje ili kaznena djela definirana člankom 48. stavkom2. alinejama c) i d) Uredbe,
* općim aktom ima uspostavljen model dobrog financijskog upravljanja i kontrola te način sprječavanja sukoba interesa pri raspolaganju javnim sredstvima,
* ima zadovoljavajuće organizacijske kapacitete i ljudske resurse za provedbu aktivnosti, projekata i/ili programa od interesa za opće dobro, programa javnih potreba, javnih ovlasti, odnosno pružanje socijalnih usluga,
* imaju uređen sustav prikupljanja članarina te uredno predaju sva izvješća Općini i drugim institucijama
* u provedbu aktivnosti projekata i/ili programa su uključeni volonteri, posebice mladi koji na taj način stječu znanja i vještine potrebne za uključivanje na tržište rada i aktivno sudjelovanje u demokratskom društvu,
* se umrežava i povezuje sa srodnim udrugama, ostvaruje međusektorsko partnerstvo udruga s predstavnicima javnog i poslovnog sektora u svrhu jačanja potencijala za razvoj lokalne zajednice i dr.

7. Kako se može ostvariti prednost u financiranju aktivnosti detaljno je opisano u Uputama za prijavitelje na Javni natječaj za financiranje programa/projekata udruga u 2023. godini.

8. Prijave se dostavljaju isključivo na propisanim obrascima, koji su zajedno s Uputama za prijavitelje dostupne na mrežnim stranicama Općine [www.novakapela.hr](http://www.novakapela.hr)

Natječajna dokumentacija se šalje preporučeno poštom, predaje osobno na adresu:

OPĆINA NOVA KAPELA

Trg kralja Tomislava 9

35410 Nova Kapela

s naznakom: „Javni natječaj za financiranje programa/projekata udruga u 2023. godini“ ili na e-mail adresu opcina-nova-kapela@sb.t-com.hr s naznakom: „Javni natječaj za financiranje programa/projekata udruga u 2023. godini“

Postupak zaprimanja, otvaranja i pregleda dostavljenih prijava, procjena prijava, dostava dodatne dokumentacije, ugovaranje, donošenje odluke o dodjeli financijskih sredstava, podnošenje prigovora detaljno su opisani u Uputama za prijavitelje na Javni natječaj za financiranje programa/projekata udruga u 2023. godini.

Razmatrat će se samo one prijave koje su pravovremeno prijavljene i koje u cijelosti zadovoljavaju propisane uvjete Natječaja.

9. U slučaju kad korisnik financiranja nije vratio financijska sredstva Općini, zbog neispunjavanja obveza na osnovi dodjele financijskih sredstava iz prethodnih godina, Općina će donijeti odluku da se prijave koje na natječaj dolaze od tog prijavitelja ne uzimaju u obzir.

10. Sva pitanja vezana uz ovaj Natječaj mogu se postaviti putem elektronske pošte na adresu opcina-nova-kapela@sb.t-com.hr ili na tel. 035/384-015.

Načelnik Općine Nova Kapela

Ivan Šmit v.r.